Source: http://eur-lex.europa.eu/LexUriServ/LexUriServ.do?uri=CELEX:32010R0737:RO:NOT
Timestamp: 2014-03-15 08:54:14+00:00
Document Index: 38623970

Matched Legal Cases: ['articolul 12', 'articolul 3', 'articolul 18', 'articolul 3', 'articolul 7', 'articolul 7', 'articolul 7', 'articolul 3', 'articolul 5', 'articolul 9', 'articolul 7', 'articolul 9']

EUR-Lex - 32010R0737 - RO
Regulamentul (UE) nr. 737/2010 al Comisiei din 10 august 2010 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă Text cu relevanță pentru SEE
JO L 216, 17.8.2010, p. 1-10 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
Ediţie specială în limba croată capitol 15 volum 009 p. 179 - 188
a documentului: 10/08/2010
a intrării în vigoare: 20/08/2010; intrare în vigoare data publicării +3 a se vedea articolul 12
Apropierea legislaţiilor, Piaţa internă
confirmat prin 62010TJ0526 anulare solicitată de 62010TN0526 anulare solicitată de 62013CN0398 Acte menționate:
Regulamentul (UE) nr. 737/2010 al Comisiei
de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă
având în vedere Regulamentul (CE) nr. 1007/2009 al Parlamentului European și al Consiliului din 16 septembrie 2009 privind comerțul cu produse derivate din focă [1], în special articolul 3 alineatul (4),
(1) Regulamentul (CE) nr. 1007/2009 permite introducerea pe piață a produselor derivate din focă care sunt obținute în urma unor vânători de foci desfășurate în mod tradițional de comunitățile inuite și de alte comunități indigene și care contribuie la subzistența acestora. Acesta permite, de asemenea, introducerea pe piață a produselor derivate din focă în situațiile în care vânătoarea a avut ca unic scop gestionarea durabilă a resurselor marine și în care importul de produse derivate din focă are un caracter ocazional și constă exclusiv în bunuri destinate uzului personal al călătorilor și al familiilor acestora.
(2) Pentru a asigura aplicarea uniformă a Regulamentului (CE) nr. 1007/2009, este necesar să se specifice condițiile pentru importul și introducerea pe piața Uniunii a produselor derivate din focă.
(3) Introducerea pe piață a produselor derivate din focă obținute ca urmare a activităților de vânătoare practicate în mod tradițional de comunitatea inuită și de alte comunități indigene și care contribuie la subzistența acestora ar trebui permisă în cazul în care aceste activități de vânătoare fac parte din moștenirea culturală a comunităților respective și cu condiția ca produsele derivate din focă să fie utilizate, consumate sau procesate, cel puțin parțial, în cadrul acestor comunități, conform tradițiilor specifice.
(4) De asemenea, ar trebui stabilite condițiile pentru introducerea pe piață a produselor derivate din focă obținute din produse derivate ale vânătorii, în cazul în care aceasta a fost practicată exclusiv cu scopul gestionării durabile a resurselor marine, precum și condițiile pentru importul de produse derivate din focă destinate uzului personal al călătorilor sau al membrilor familiilor acestora.
(5) Având în vedere acest cadru excepțional, trebuie să se introducă un mecanism eficace pentru asigurarea unei verificări adecvate a respectării acestor cerințe. Acel mecanism trebuie să nu restricționeze comerțul mai mult decât este necesar.
(6) Alte opțiuni nu ar fi suficiente pentru a atinge aceste obiective. Așadar, trebuie să existe un mecanism prin intermediul căruia organisme recunoscute să poată elibera certificate care să garanteze respectarea, în cazul produselor derivate din focă, a cerințelor prevăzute de Regulamentul (CE) nr. 1007/2009, cu excepția cazului în care importul este destinat uzului personal al călătorilor sau al familiilor acestora.
(7) Este necesar să se prevadă faptul că entitățile care respectă anumite cerințe trebuie incluse într-o listă de organisme recunoscute care eliberează astfel de certificate.
(8) Pentru facilitarea gestionării și verificării certificatelor, este necesar să se definească modele aferente certificatului și copiilor acestuia.
(9) Trebuie să se definească procedurile de control al certificatelor. Aceste proceduri trebuie să fie cât mai simple și mai practice posibil, fără a se compromite credibilitatea și coerența sistemului.
(10) Utilizarea sistemelor electronice trebuie permisă pentru a facilita schimbul de date dintre autoritățile competente, Comisie și organismele recunoscute.
(11) Procesarea datelor cu caracter personal în scopul prezentului regulament, în special în ceea ce privește procesarea datelor cu caracter personal conținute în certificate, trebuie să respecte dispozițiile Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date [2], precum și dispozițiile Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [3].
(12) Prezentul regulament ar trebui să intre în vigoare de urgență, având în vedere faptul că stabilește norme de punere în aplicare a articolului 3 din Regulamentul (CE) nr. 1007/2009, care se aplică de la 20 august 2010.
(13) Măsurile prevăzute de prezentul regulament sunt conforme cu avizul comitetului înființat prin articolul 18 alineatul (1) din Regulamentul (CE) nr. 338/97 al Consiliului [4],
Prezentul regulament stabilește normele de introducere pe piață a produselor derivate din focă în conformitate cu articolul 3 din Regulamentul (CE) nr. 1007/2009.
1. "alte comunități indigene" înseamnă comunități din țări independente, care sunt considerate indigene având în vedere descendența lor din populații care, la momentul cuceririi, colonizării sau al stabilirii actualelor limite statale, locuiau în țara respectivă sau într-o regiune geografică căreia îi aparține țara în cauză și care, indiferent de statutul lor juridic, păstrează toate instituțiile lor sociale, economice, culturale și politice sau doar unele dintre acestea;
2. "introducere pe piață cu caracter nonprofit" înseamnă introducerea pe piață a produselor la un preț mai mic sau egal cu recuperarea costurilor suportate de vânător din care se scade suma eventualelor subvenții primite în legătură cu activitatea de vânătoare.
(1) Produsele derivate din focă obținute ca urmare a activităților de vânătoare practicate de comunitățile inuite sau de alte comunități indigene pot fi introduse pe piață numai dacă se stabilește că acestea provin din activități de vânătoare de foci care îndeplinesc, în mod cumulativ, următoarele condiții:
(a) sunt practicate de comunități inuite sau de alte comunități indigene care au o tradiție în ceea ce privește vânătoarea de foci în cadrul comunității sau al regiunii geografice;
(b) produsele obținute în urma acestor activități de vânătoare de foci sunt utilizate, consumate sau procesate, cel puțin parțial, în cadrul comunităților respective, conform tradițiilor specifice;
(c) contribuie la subzistența comunității.
(2) La momentul introducerii pe piață, produsul derivat din focă trebuie însoțit de certificatul menționat la articolul 7 alineatul (1).
Produsele derivate din focă destinate uzului personal al călătorilor sau al familiilor acestora pot fi importate numai dacă este îndeplinită una dintre următoarele cerințe:
1. produsele derivate din focă sunt purtate de călători, transportate sau incluse în bagajul personal al călătorilor care provin dintr-o țară terță;
2. produsele derivate din focă fac parte din bunurile personale ale unei persoane fizice care își schimbă reședința obișnuită dintr-o țară terță în Uniune;
3. produsele derivate din focă sunt achiziționate de călători la fața locului într-o țară terță și importate de acei călători la o dată ulterioară, cu condiția ca, la sosirea pe teritoriul vamal al Uniunii, respectivii călători să prezinte autorităților vamale ale statului membru în cauză următoarele documente:
(a) o notificare scrisă a importului;
(b) un document care să ateste că produsele în cauză au fost achiziționate în țara terță respectivă.
În aplicarea punctului 3, notificarea scrisă și documentul sunt vizate de autoritățile vamale și returnate călătorilor. La import, notificarea și documentul sunt prezentate autorităților vamale împreună cu declarația vamală pentru produsele în cauză.
(1) Produsele derivate din focă rezultate în urma gestionării resurselor marine pot fi introduse pe piață numai dacă se stabilește că acestea provin din activități de vânătoare de foci care îndeplinesc, în mod cumulativ, următoarele condiții:
(a) sunt practicate în cadrul unui plan național sau regional de gestionare a resurselor care utilizează modele științifice privind populația aplicabile resurselor marine și se aplică abordării bazate pe ecosisteme;
(b) nu depășesc captura totală admisibilă stabilită în conformitate cu planul menționat la litera (a);
(c) introducerea pe piață a subproduselor rezultate în urma acestor activități de vânătoare de foci se face în mod nesistematic și cu caracter nonprofit.
(1) O entitate este inclusă în lista organismelor recunoscute dacă face dovada că îndeplinește următoarele cerințe:
(a) are personalitate juridică;
(b) este în măsură să stabilească dacă cerințele prevăzute de articolele 3 sau 5 sunt îndeplinite;
(c) este în măsură să elibereze și să gestioneze certificatele menționate la articolul 7 alineatul (1), precum și să proceseze și arhiveze dosarele;
(d) este în măsură să își îndeplinească funcțiile astfel încât să evite orice conflict de interese;
(e) este în măsură să monitorizeze respectarea cerințelor prevăzute de articolele 3 și 5;
(f) este în măsură să retragă certificatul menționat la articolul 7 alineatul (1) sau să suspende valabilitatea acestuia, în cazul nerespectării cerințelor prevăzute de prezentul regulament și să ia măsuri de informare în acest sens a autorităților competente și a autorităților vamale din statele membre;
(g) face obiectul unui audit independent întreprins de o terță parte;
(h) activează la nivel național sau regional.
(2) Pentru a fi inclusă în lista menționată la alineatul (1), o entitate trebuie să prezinte Comisiei o cerere însoțită de înscrisuri doveditoare care să demonstreze respectarea cerințelor prevăzute la alineatul (1).
(3) La sfârșitul fiecărui ciclu de raportare, organismul recunoscut trimite Comisiei rapoartele de audit elaborate de partea terță independentă menționată la alineatul (1) litera (g).
(1) La cerere, în cazul în care condițiile pentru introducerea pe piață prevăzute la articolul 3 alineatul (1) sau la articolul 5 alineatul (1) sunt îndeplinite, organismul recunoscut eliberează un certificat conform cu modelele stabilite în anexă.
(2) Organismul recunoscut furnizează certificatul solicitantului și păstrează o copie a acestuia timp de trei ani, în scopul arhivării.
(3) Sub rezerva articolului 8 alineatul (2), la introducerea pe piață a unui produs derivat din focă, certificatul original este furnizat împreună cu produsul derivat din focă la momentul introducerii pe piață. Solicitantul poate păstra o copie a certificatului.
(4) Orice factură ulterioară trebuie să includă o trimitere la numărul certificatului.
(5) Se consideră că un produs derivat din focă însoțit de un certificat eliberat în conformitate cu alineatul (1) respectă dispozițiile articolului 3 alineatul (1) sau ale articolului 5 alineatul (1).
(6) Acceptarea unei declarații vamale de punere în liberă circulație în temeiul articolului 79 din Regulamentul (CEE) nr. 2913/92 al Consiliului [5] a unui produs derivat din focă are loc sub rezerva prezentării unui certificat eliberat în conformitate cu alineatul (1) al prezentului articol. Fără a aduce atingere articolului 77 alineatul (2) din Regulamentul (CEE) nr. 2913/92, autoritățile vamale trebuie să păstreze în dosarele lor o copie a certificatului.
(7) În caz de îndoieli referitoare la autenticitatea sau corectitudinea unui certificat eliberat în conformitate cu alineatul (1), precum și atunci când se solicită instrucțiuni suplimentare, autoritățile vamale și alți agenți responsabili cu aplicarea legii contactează autoritățile competente desemnate de statul membru în cauză în conformitate cu articolul 9. Autoritățile competente decid asupra măsurilor care trebuie luate.
(1) Certificatele menționate la articolul 7 alineatul (1) sunt fie pe suport de hârtie, fie în format electronic.
(2) În cazul certificatului în format electronic, produsul derivat din focă trebuie însoțit, la momentul introducerii sale pe piață, de o copie imprimată a respectivului certificat.
(3) Utilizarea certificatelor nu aduce atingere niciunei alte formalități cu privire la introducerea pe piață.
(4) Autoritatea competentă desemnată în conformitate cu articolul 9 poate solicita ca certificatul să fie tradus în limba oficială a statului membru în care produsul urmează să fie introdus pe piață.
(1) Fiecare stat membru desemnează una sau mai multe autorități competente responsabile cu îndeplinirea următoarelor sarcini:
(a) verificarea la cererea autorităților vamale în temeiul articolului 7 alineatul (7) a certificatelor pentru produsele derivate din focă importate;
(b) controlul eliberării certificatelor de către un organism recunoscut stabilit și activ în statul membru respectiv;
(c) păstrarea unei copii a certificatului eliberat pentru produsele derivate din focă obținute în urma unei activități de vânătoare practicate în statul membru respectiv.
(2) Statele membre trebuie să comunice Comisiei autoritățile competente desemnate în conformitate cu alineatul (1).
(3) Comisia pune la dispoziție pe site-ul său web lista cu autoritățile competente desemnate în conformitate cu alineatul (1). Lista respectivă se actualizează periodic.
(1) Autoritățile competente pot utiliza sisteme electronice pentru schimbul și înregistrarea datelor incluse în certificate.
(2) Statele membre țin seama de complementaritatea, compatibilitatea și interoperabilitatea sistemelor electronice menționate la alineatul (1).
Prezentul regulament nu aduce atingere nivelului de protecție al persoanelor în ceea ce privește prelucrarea datelor cu caracter personal prevăzut de legislația Uniunii sau de dreptul intern și, în special, nu modifică drepturile și obligațiile prevăzute de Directiva 95/46/CE și de Regulamentul (CE) nr. 45/2001. Protecția persoanelor în ceea ce privește procesarea datelor cu caracter personal este garantată în special în materie de divulgare sau comunicare a datelor cu caracter personal incluse în certificate.
[1] JO L 286, 31.10.2009, p. 36.
[4] JO L 61, 3.3.1997, p. 1.
1 Organism emitent
2 Spațiu rezervat autorităților din țara emitentă
3 Numărul certificatului
4 Țara de introducere pe piață
5 Cod ISO
6 Descrierea comercială a produsului derivat din focă
7 Justificare
Produs derivat din focă obținut în urma activității de vânătoare practicate de comunitatea inuită sau de alte comunități indigene
Subproduse obținute în urma activității de vânătoare practicate în scopul managementului durabil al resurselor marine
8 Denumirea științifică
9 Poziția din SA
10 Țara de captură
11 Cod ISO
12 Greutate netă (kg)
13 Număr de unități
14 Însemne distinctive
15 Identificator unic
16 Semnătura și ștampila autorității emitente
17 Viza autorităților vamale
Numărul declarației vamale
COPIE PENTRU ORGANISMUL EMITENT
Subproduse obținute în urma activității de vânătoare practicate în scopul gestionării durabile a resurselor marine
16 Semnătura și ștampila organismului emitent
COPIE PENTRU AUTORITĂȚILE VAMALE
COPIE PENTRU AUTORITATEA COMPETENTĂ
Se completează cu majuscule
Căsuța 1 | Organism emitent | Se va indica denumirea și adresa organismului recunoscut care eliberează certificatul. |
Căsuța 2 | Spațiu rezervat autorităților din țara emitentă | Spațiu rezervat autorităților din țara emitentă. |
Căsuța 3 | Numărul certificatului | Se va indica numărul de eliberare al certificatului. |
Căsuța 4 | Țara de introducere pe piață | Se va indica țara în care se intenționează ca produsul derivat din focă să fie introdus pentru prima dată pe piața Uniunii Europene |
Căsuța 5 | Cod ISO | Se va indica codul format din două litere al țării declarate în căsuța 4. |
Căsuța 6 | Descrierea comercială | Se va indica descrierea comercială a produsului (produselor) derivate din focă. Descrierea trebuie să fie coerentă cu intrarea din căsuța 8. |
Căsuța 7 | Justificare | Se va marca căsuța corespunzătoare. |
Căsuța 8 | Denumire științifică | Se vor indica denumirile științifice ale speciilor de focă ce intră în componența produsului. Pentru produsele în componența cărora intră mai multe specii, se va indica fiecare specie pe un rând separat. |
Căsuța 9 | Poziția din SA | Se va indica codul format din patru sau din șase cifre al mărfurilor conform Sistemului armonizat de descriere și codificare a mărfurilor. |
Căsuța 10 | Țara de captură | Se va indica țara în care focile utilizate la fabricarea produsului au fost capturate din mediul lor natural. |
Căsuța 11 | Cod ISO | Se va indica codul format din două litere al țării declarate în căsuța 10. |
Căsuța 12 | Greutatea netă | Se va indica greutatea totală în kg. Aceasta se exprimă ca masa netă a produselor derivate din focă fără containere sau alte ambalaje, cu excepția reazemelor, distanțierelor, etichetelor autocolante etc. |
Căsuța 13 | Număr de unități | Se va indica numărul de unități, după caz. |
Căsuța 14 | Însemne distinctive | După caz, se vor indica eventualele însemne distinctive, cum ar fi numărul lotului sau numărul conosamentului. |
Căsuța 15 | Identificator unic | Se vor indica identificatorii de trasabilitate prezenți pe produse. |
Căsuța 16 | Semnătura și ștampila organismului emitent | În căsuță trebuie să se regăsească semnătura funcționarului responsabil, cu indicarea locului și datei, și ștampila oficială a organismului recunoscut emitent. |
Căsuța 17 | Viza autorităților vamale | Autoritățile vamale trebuie să indice numărul declarației vamale și să adauge semnătura și ștampila sa. |